Гасціннасць гэтай незвычайнай жанчыны проста здзіўляе. У аграсядзібе “Палескія традыцыі” ўсе людзі – не проста госці, а ў першую чаргу добрыя сябры. Разам з гаспадарамі пякуць хлеб, адпачываюць, гатуюць ежу… У выпадку, калі месца ў беларускай хатцы занята, ці па жаданню гасцей свае дзверы для іх адкрывае ўласны дом Ніны Главацкай – у якім таксама месца хапае ўсім. Ёй не прывыкаць – у сям’і самой Ніны Мікіцічны было ні многа ні мала 12 дзяцей. А калі падлічыць усіх стрыечных, то толькі па лініі маці набярэцца 34 чалавекі.